લંડન: બ્રિટનના વડા પ્રધાન થેરેસા મેએ કોઈ પણ જાતના ખચકાટ વગર એવી જાહેરાત કરી છે કે જરૂર પડ્યે હું લાખો લોકોને પરમાણુ હુમલો કરીને ખતમ કરી શકું છું. વડા પ્રધાને સંસદમાં ચર્ચા દરમિયાન આવો સ્પષ્ટ જવાબ આપ્યો હતો. બ્રિટનની સંસદમાં ટ્રાઈડન્ટ ન્યુક્લિયર વેપન્સ પ્રોગ્રામના નવીનીકરણ પર ચર્ચા ચાલી રહી હતી. સ્કોટિસ નેશનલ પાર્ટીના સાંસદ જ્યોર્જ ક્રિવેને વડા પ્રધાનને પડકાર ફેંકતાં પૂછ્યું હતું કે શું આપ એવા પરમાણુ હુમલા માટે તૈયાર છો કે જેમાં લાખો પુરુષો, મહિલાઓ અને બાળકો ખતમ થઈ શકે છે?